7de Laan Kook se boekbekendstelling - FOTO's
JY LEES NOU 7de Laan Kook se boekbekendstelling - FOTO's
Die splinternuwe kookboek, 7de Laan Kook, waarin sewe van die mees geliefde sepie-karakters hul gunstelinggeregte deel, is nou op die rak. Die bekendstelling was die week by die Hyde Park-winkelsentrum, en kyk net wie was almal daar!
Meeste van die geregte sal kykers herken van die TV-program, maar nóú, danksy die kookboek, kan kykers dit vir die eerste keer self maak en proe.
Die resepte sluit in Matrone se melktert en 'n Generaal De la Rey-koek met droë vye en pekanneute, Charmaine se hoenderbrijani en karringmelk-poeding, Hilda se dadelvingers en sunrise surprise special, Lukas se geroosterde pepervolstruis en avokado-en-salmmousse en forel, Paula se cocktails en roerbraairesepte, Mariase resepte van Moekie, by wie sy leer kook het, en Vince deel resepte vir klein happies wat by funksies voorgesit kan word.
Danie Odendaal, vervaardiger van 7de Laan, sê oor dié nuwe produk vir kykers: "Ek is verheug oor die projek en het self van die resepte beproef - uiteindelik weet ek nou hoe Hilda se dadelvingers en Matrone se melktert proe! Ek het nog altyd daaroor gewonder. Dit was groot pret om aan die kookboek te werk en ek is baie trots op die resultaat. Maar ons het ook harde bene gekou, want die kokke is hipergesteld op hul disse. Elke soet-suur of sout-soet kombinasie moes perfek wees. Ek vertrou ons kykers wat dié disse beproef, sal hul toewyding kan
2 resepte uit die boek
Klik vir 'n voorsmakie
Die bekende skrywer André P. Brink, wat 'n 7de Laan-entoesias is, het ook net komplimente vir dié nuwe kookboek: "'n Bestanddeel van die lekkerte wat 7de Laan lekkerder as ander sepies maak, is die kos. En lekker kry nuwe betekenis in 7de Laan Kook."